सुनील गावस्कर ने लिखा, 'चौथे वनडे में लोकेश राहुल को एक बार फिर मौका दिया गया. जबकि पिछले वेस्टइंडीज दौरे की वनडे सीरीज में सबसे ज्यादा रन बनाने वाले अजिंक्य रहाणे को फिर बाहर रखा गया. साथ ही उन्होंने विराट कोहली और रोहित शर्मा के बीच डबल सेंचुरी पार्टनरशिप टूटने के बाद पंड्या को जल्दी भेजने पर भी सवाल उठाया. उस वक्त उम्मीद की जा रही थी कि राहुल को भेजा जाएगा. तब राहुल के लिए जमने का अच्छा मौका था. हालांकि पंड्या के आने का खास फायदा नहीं मिला.आखिरकार राहुल बाद में आए, लेकिन वे कभी भी क्रीज पर सहज नहीं दिखे और अकिला धनंजय के फिर शिकार हुए. यह समझ में आता है कि खिलाड़ियों पर विश्वास जताना चाहिए, मगर ऐसा इन-फॉर्म बल्लेबाज की कीमत पर नहीं किया जाना चाहिए.'